Diewe plunder koswaentjie | News24
Diewe plunder koswaentjie
NOG voor die einde van die Paasnaweek, is haar kos-waentjie deur inbrekers geplunder.
Stephanie Britz van die Vrystaat het Vrydaggoggend vroeg haar waentjie by die hoofstrand oorkant Super- tubes in Jeffreysbai geparkeer.
Sondagnag het die diewe toegeslaan.
“Die skade aan die waentjie plus die waarde van die gesteelde goedere beloop duisende Rande,” sê Britz. “Daar was egter duurder goed wat hullle kon steel, so in daardie opsig is ek eintlik gelukkig, maar al my wins is daarmee heen.”
Die diewe het onder meer met vleis, ’n warmwaterbottel, drie bokse Grand Pa-poeiers, sewe pakke ysies, en ’n bril weggekom. Papiere was reg rondom die waentjie gestrooi.
“Dit is die eerste keer wat ek probleme met veiligheid hier ervaar,” sê Britz wat al vantevore haar koswaentjie in Jeffreysbaai staangemaak het. “’n Week terug is by nog twee koswaentjies by die hoofstrand ingebreek. Ek voel ’n blouvlagstrand moet 24-uur sekuriteit hê, al is dit buite seisoen - hier is nog steeds vakansiegangers.
“Jeffreysbaai sal my nooit weer sien nie.”
’n Saak van diefstal is by die Jeffreysbaai-polisiekan-toor geopen.